b'\n_START_ARTICLE_\nIpatska kronika\n_START_PARAGRAPH_\nIpatska kronika ali Ipatijevski rokopis (tudi rusko \xd0\x98\xd0\xbf\xd0\xb0\xd1\x82\xd1\x8c\xd0\xb5\xd0\xb2\xd1\x81\xd0\xba\xd0\xb0\xd1\x8f \xd0\xbb\xd0\xb5\xd1\x82\xd0\xbe\xd0\xbf\xd0\xb8\xd1\x81\xd1\x8c, ukrajinsko \xd0\x86\xd0\xbf\xd0\xb0\xd1\x82\xd1\x96\xd1\x97\xd0\xb2\xd1\x81\xd1\x8c\xd0\xba\xd0\xb8\xd0\xb9 \xd0\xbb\xd1\x96\xd1\x82\xd0\xbe\xd0\xbf\xd0\xb8\xd1\x81, \xd0\x86\xd0\xbf\xd0\xb0\xd1\x82\xd1\x81\xd1\x8c\xd0\xba\xd0\xb8\xd0\xb9 \xd0\xbb\xd1\x96\xd1\x82\xd0\xbe\xd0\xbf\xd0\xb8\xd1\x81, \xd0\x9b\xd1\x96\xd1\x82\xd0\xbe\xd0\xbf\xd0\xb8\xd1\x81 \xd1\x80\xd1\x83\xd1\x81\xd1\x8c\xd0\xba\xd0\xb8\xd0\xb9 \xd0\xb7\xd0\xb0 \xd0\x86\xd0\xbf\xd0\xb0\xd1\x82\xd1\x81\xd1\x8c\xd0\xba\xd0\xb8\xd0\xbc \xd1\x81\xd0\xbf\xd0\xb8\xd1\x81\xd0\xba\xd0\xbe\xd0\xbc) je zbirka treh letopisov: Primarne kronike, Kijevske kronike in Galicijsko-volinjske kronike._NEWLINE_Ipatska kronika je najbolj pomemben vir zgodovinskih podatkov za zgodovino ju\xc5\xbenih Rusov. Kronika na podro\xc4\x8dju slovanske mitologije omenja slovanskega boga Svaroga in njegovega son\xc4\x8dnega bo\xc5\xbeanskega sina Da\xc5\xbeboga. Kronika obenem vsebuje drugi najstarej\xc5\xa1i ohranjeni rokopis Primarne kronike. Ipatsko kroniko datiramo pribli\xc5\xbeno v leto 1425, vsebuje pa veliko dragocenih informacij iz izgubljene Kijevske kronike iz 12. stoletja in iz izgubljene Galicijske kronike iz 13. stoletja. Ipatski rokopis je bil verjetno sestavljen \xc5\xbee proti koncu 13. stoletja._NEWLINE_Leta 1617 je bila ponovno odkrita na podro\xc4\x8dju dana\xc5\xa1nje Ukrajine, leta 1621 pa so menihi v Kijevu naredili prepis. Rokopis je v 18. stoletju v Ipatskemu samostanu v Kostromi na novo odkril ruski zgodovinar Karamzin. Od leta 1810 je bil rokopis shranjen v Ruski narodni knji\xc5\xbenici v Sankt Petereburgu. Rokopis je bil napisan v stari cerkveni slovan\xc5\xa1\xc4\x8dini.'